הווידאו קליפ של "Feel This Moment" בוים על ידי דייוויד רוסו, ויצא ב-15 במרץ 2013. הווידאו קליפ מצולם בשחור-לבן, ובו מספר צילומים מסיבוב ההופעות "Planet Pit World Tour" של פיטבול ואגילרה. הווידאו קליפ ספג ביקורות חיוביות, שבין היתר שיבחו את דמותה של אגילרה. בטקס פרסי הווידאו קליפים של MTV לשנת 2013, הווידאו קליפ היה מועמד בקטגוריית שיתוף הפעולה הטוב ביותר. הצמד ביצע את "Feel This Moment" במספר הזדמנויות, כולל בפרסי המוזיקה האמריקאית 2012, בפרסי בחירת הילדים של ניקלודיאון 2013, ובפרסי המוזיקה של בילבורד 2013. בפרס המוזיקה של בילבורד 2013, הוצג מורטן הארקט עצמו, ככוכב אורח.